joelniklaus/EU_Wikipedias huggingface dataset:
Carrefour GB

Η Carrefour GB (Grand Bazar) (μέχρι το 2000 σκέτο "GB") είναι μία αλυσίδα βελγικών σούπερ μάρκετ. Τέτοιου είδους καταστήματα υπήρχαν στην Ελλάδα από το 2007 έως το 2017 με την επωνυμία " Carrefour Μαρινόπουλος".

Ιστορία

Το 1958 δημιουργήθηκε και άνοιξε το πρώτο Κατάστημα GB.

Το 1961 δημιουργήθηκαν οι πρώτες υπεραγορές GB υπό την επωνυμία Superbazar στο Άουμπεργκεν, στην Άντερλεχτ και στη Βέργη. Αυτές είναι οι πρώτες υπεραγορές που ανοίγουν εκτός των Ηνωμένων Πολιτειών.  

Τα καταστήματα SuperBazar αναδιοργανώθηκαν ως Maxi GB το 1985.

Το 1997 άνοιξε το πρώτο GB Express στο Berchem-Sainte-Agathe, τον ίδιο χρόνο δημιουργήθηκαν το Super GB Partner και το Contact GB.

Τον Ιούλιο του 2000, η ​​Carrefour Group αναλαμβάνει τον όμιλο GIB και εκσυγχρονίζει και αναβαθμίζει όλες τις υπεραγορές Maxi GB στην Carrefour, τα άλλα καταστήματα GB παραμένουν υπό το σήμα GB.

Το 2007 το Super GB, Super GB Partner και το Contact GB γίνονται όλα καταστήματα Carrefour GB και τα GB Express γίνονται Carrefour Express.

Από το 2009, τα καταστήματα Carrefour GB στο Βέλγιο γίνονται Carrefour Market. 

Το 2010, ορισμένα από αυτά τα σούπερ μάρκετ Carrefour έκλεισαν για αναδιοργάνωση, ενώ μερικά από αυτά στις Βρυξέλλες και στη Βαλλονία πωλήθηκαν σε ανεξάρτητο franchise μαζί με τα σούπερ μάρκετ Champion, τα οποία μετονομάστηκαν σε Carrefour Market-Groupe Mestdagh.

Από τον Μάιο του 2013, υπάρχουν 58 σούπερ μάρκετ στο Βέλγιο, 28 καταστήματα Champion στη Βαλλονία και 431 GB καταστήματα έχουν ήδη γίνει Carrefour Market.

Αλυσίδες σούπερ μάρκετ
Carrefour City

Η Carrefour City είναι μια αλυσίδα καταστημάτων εγγύτητας που δημιουργήθηκε το 2009 από τον όμιλο Carrefour με τοποθεσίες σε δύο χώρες, τη Γαλλία και την Ισπανία.
Τα καταστήματα της Carrefour City είναι πολυκαταστήματα στα κέντρα των πόλεων, και είναι ανοιχτά έξι ημέρες την εβδομάδα.

Ιστορία

Τον Ιανουάριο του 2009, άνοιξαν τα πρώτα καταστήματα στο Παρίσι, στο Νιμ και στην Αβινιόν.

Στα τέλη του 2009, ο όμιλος Carrefour αποφάσισε να μετατρέψει περίπου 50 καταστήματα (που στην Carrefour και στην Shopi σε Carrefour City, και  η αλυσίδα  Shopi θα μπορούσε τελικά να αντικατασταθεί εντελώς.

Τον Δεκέμβριο του 2010, η Carrefour ανακοίνωσε δύο νέες έννοιες εγγύτητας στη Γαλλία, το Carrefour Express και το Carrefour City Café. Το Carrefour City Café ένα κατάστημα Carrefour City με μία καφετέρια στο κατάστημα. Αυτός ο θεσμός διήρκησε από το 2010 έως το 2012

Η Carrefour City έχει επίσης επεκταθεί στην Ισπανία με σήμερα 11 καταστήματα στη Μαδρίτη.

Αλυσίδες σούπερ μάρκετ
Κάρολος της Έσσης

O Κάρολος (γερμ. Karl, 23 Απριλίου 1809 - 20 Μαρτίου 1877) από τον Οίκο της Έσσης-Ντάρμστατ ήταν πρίγκιπας της Έσσης & παρά τω Ρήνω.

Βιογραφία
Ο Κάρολος Γουλιέλμος Λουδοβίκος ήταν ο δευτερότοκος γιος του Λουδοβίκου Β΄ της Έσσης & παρά τω Ρήνω και της Βιλελμίνης, κόρης του Καρόλου Λουδοβίκου του Μπάντεν.

Νυμφεύτηκε την Ελισάβετ της Πρωσίας, αλλά ο Κάρολος προτιμούσε να περνά το χρόνο του στο στρατό μάλλον παρά με τη σύζυγό του, έτσι ο γάμος τους δεν ήταν ευτυχισμένος. Το 1848 απεβίωσε ο πατέρας του και τον διαδέχθηκε ο πρωτότοκος αδελφός του Λουδοβίκος Γ΄. Στις 20 Μαρτίου 1877 απεβίωσε ο Κάρολος. Σε λιγότερο από τρεις μήνες μετά, στις 13 Ιουνίου 1877, απεβίωσε ο Λουδοβίκος Γ΄ άτεκνος και τον διαδέχθηκε ο γιος του Καρόλου, ο Λουδοβίκος Δ΄ ως μέγας δούκας της Έσσης & παρά τω Ρήνω.

Οικογένεια
Νυμφεύτηκε το 1836 την Ελισάβετ των Χοεντσόλλερν, κόρη του Γουλιέλμου της Πρωσίας, και είχε τέκνα:
 Λουδοβίκος Δ΄ 1837-1892, μέγας δούκας της Έσσης & παρά τω Ρήνω.
 Ερρίκος 1838-1900.
 Άννα 1843-1865, παντρεύτηκε τον Φρειδερίκο Φραγκίσκο Β΄ του Μεκλεμβούργου-Σβερίν.
 Γουλιέλμος 1845-1900.

Παραπομπές

Οίκος της Έσσης
Kingsman: Ο Χρυσός Κύκλος

Kingsman: Ο Χρυσός Κύκλος (αγγλικά: Kingsman: The Golden Circle) είναι η συνέχεια της αμερικανικής/βρετανικής κατασκοπευτικής κωμικής περιπέτειας του 2015 Kingsman: Η Μυστική Υπηρεσία, η οποία είναι βασισμένη στο κόμικ The Secret Service των Μαρκ Μίλαρ και Ντέιβ Γκίμπονς. Τη σκηνοθεσία ανέλαβε ο Μάθιου Βον και το σενάριο έγραψε ο ίδιος μαζί με την Τζέιν Γκόλντμαν. Πρωταγωνιστούν οι Κόλιν Φερθ, Χάλι Μπέρι, Μαρκ Στρονγκ, Τάρον Έτζερτον, Έλτον Τζον και Τζούλιαν Μουρ.

Ο Χρυσός Κύκλος έκανε πρεμιέρα στο Λονδίνο στις 18 Σεπτεμβρίου 2017 και προβλήθηκε στο Ηνωμένο Βασίλειο στις 20 Σεπτεμβρίου 2017 και στις Ηνωμένες Πολιτείες στις 22 Σεπτεμβρίου σε IMAX. Έχει αποκομίσει 394.3 εκατομμύρια δολάρια παγκοσμίως και έλαβε ανάμικτες κριτικές από τους κριτικούς κινηματογράφου, για την προσθήκη νέων χαρακτήρων και την υπερβολική "στιλιστική" δράση που πόλωσης στους κριτές, καθώς και η μεγάλη διάρκεια των 141 λεπτών η οποία κρίθηκε αρνητικά.

Πλοκή
Ένας χρόνος πέρασε από τότε που ο Έγκσυ Άνγουιν και ο κατασκοπευτικός οργανισμός Kingsman έσωσαν τον κόσμο από τη μετάδοση νευρολογικού κύματος του Ρίτσμοντ Βαλεντάιν. Έκτοτε πήρε τον τίτλο του πρώην μέντορά του Χάρυ Χαρτ του Γκάλαχαντ και ζει με την Πριγκίπισσα Τίλντα της Σουηδίας. Στο δρόμο για το σπίτι του, είναι ενεπλεγμένος από τον Τσάρλυ Χέσκεθ, πρώην εκπαιδευόμενο Kingsman που έχασε το χέρι και τα φωνητικές του χορδές κατά τη διάρκεια του μάχης εναντίον του Βαλεντάιν. Ο Έγκσυ επιδίδεται με τον Τσάρλι και τους μπράβους του σε μια κυνηγητό με αυτοκίνητα σε όλο το Λονδίνο, αλλά ο Τσάρλι χτυπά τους σέρβερ των Kingsman μέσω του συστήματος ηλεκτρονικού υπολογιστή του αυτοκινήτου. Ενώ ο Έγκσυ βρίσκεται μακριά, στη Σουηδία, μία ριπή πυραύλων καταστρέφει την έδρα και αρχηγείο των Kingsman και αφανίζει όλους τους πράκτορες στη Βρετανία. Όντας οι μοναδικοί επιβιώσαντες πράκτορες, ο Έγκσυ και ο Μέρλιν ακολουθούν το πρωτόκολλο Doomsday, το οποίο τους οδηγεί στους Statesman, μια μυστική αμερικανική οργάνωση αντίστοιχη των Kingsman καμουφλαρισμένη ως αποστακτήριο ουίσκι Μπέρμπον στο Κεντάκι. Εκεί, ανακαλύπτουν ότι ο Χάρι επέζησε από το πιστολίδι, ένα χρόνο νωρίτερα, αλλά υποφέρει από αμνησία.

Παραπομπές

Εξωτερικές Συνδέσεις
 
 

Ταινίες του 2017
Αγγλόφωνες ταινίες
Αμερικανικές ταινίες
Αμερικανικές κωμικές ταινίες δράσης
Αμερικανικές κατασκοπικές ταινίες
Βρετανικές ταινίες
Βρετανικές ταινίες δράσης
Βρετανικές κωμικές ταινίες
Βρετανικές κατασκοπικές ταινίες
Αμνησία σε ταινίες
Ταινίες συσχετιζόμενες με ναρκωτικά
Ταινίες που αφορούν την εκδίκηση
Ταινίες βασισμένες σε κόμικς της Marvel
Κωμικές ταινίες κατασκοπείας
Ταινίες σίκουελ
Ταινίες παραγωγής 20th Century Fox
Αμερικανικές περιπετειώδεις ταινίες
Βρετανικές περιπετειώδεις ταινίες
Ταινίες γυρισμένες στην Ιταλία
Ταινίες γυρισμένες στην Αγγλία
Το σόι σου (1ος κύκλος)

Ο πρώτος κύκλος της Ελληνικής τηλεοπτικής κωμικής σειράς του Alpha Το σόι σου έκανε πρεμιέρα στις 23 Οκτωβρίου 2014 και προβαλλόταν κάθε Πέμπτη στις 21:00. Μετά τα υψηλά νούμερα τηλεθέασης, το κανάλι αποφάσισε να προβάλλει τη σειρά δύο φορές την εβδομάδα, και έτσι μετά το πρώτο μισό της σεζόν, τον Φεβρουάριο του 2015, η σειρά ξεκίνησε να προβάλλεται κάθε Πέμπτη και Παρασκευή. Από τις 18 Μαΐου 2015, το κανάλι αποφάσισε να αλλάξει μέρες και ώρα προβολής και η σειρά ξεκίνησε να προβάλλεται κάθε Δευτέρα και Τρίτη στις 21:45, μετά τη σειρά Μην αρχίζεις τη μουρμούρα.

Ηθοποιοί

Βασικοί ηθοποιοί
Μίρκα Παπακωνσταντίνου (Αλεξάνδρα Τριανταφύλλου)
Παύλος Ορκόπουλος (Μενέλαος Τριανταφύλλου)
Ρένια Λουιζίδου (Χαρούλα Χαμπέα)
Γιώργος Γιαννόπουλος (Βαγγέλης Χαμπέας)
Βάσω Λασκαράκη (Λυδία Χαμπέα)
Μελέτης Ηλίας (Σάββας Τριανταφύλλου)
Αλέξανδρος Μπουρδούμης (Κωνσταντίνος Τριανταφύλλου)
Ιωάννα Ασημακοπούλου (Αντωνία Τσιρίδου)
Σοφία Πανάγου (Όλγα Χαμπέα)
Γιάννης Δρακόπουλος (Μιχάλης Μπισμπίκης)
Ευθύμης Ζησάκης (Άρης Τριανταφύλλου)
Βίβιαν Κοντομάρη (Μπέλα Χαμπέα)
Σόλων Τσούνης (Διονύσης Χαμπέας)
Γωγώ Καρτσάνα (Αλίνα Μανωλάκη)

Επαναλαμβανόμενοι ηθοποιοί
Μαρία Αικατερίνη Κόλλα (Σάντρα Τριανταφύλλου)
Ιωάννα Παπαδοπούλου (Χαρά Τριανταφύλλου)
Λυδία Βασιλική Σάββα (Ειρήνη Μπισμπίκη)
Δημήτρης Πρεσβείας (Μένιος Τριανταφύλλου)

Έκτακτες συμμετοχές

Τάσος Παλαντζίδης ως θείος Αρίστος (επεισόδιο 2)
Κατερίνα Στικούδη ως εαυτός της (επεισόδιο 4)
Χριστίνα Μητροπούλου ως Μισέλ (επεισόδιο 6)
Αναστάσης Κολοβός ως Γιώργος (επεισόδιο 7)
Μαρκέλλα Γιαννάτου ως Βέρα, πρώην σύζυγος Κων/νου (επεισόδια 8 & 31)
Νίκη Αναστασίου ως Φανή (επεισόδιο 8)
Βαγγέλης Χαλκιαδάκης ως Τάκης Τσαλαχούτης (επεισόδιο 12)
Ρένος Χαραλαμπίδης ως Υπουργός Αντρέας Πετροπαυλόπουλος (επεισόδιο 13)
Σπύρος Τσεκούρας ως Αστυνόμος (επεισόδιο 13)
Σελίνα Διαμαντοπούλου ως Άννα (επεισόδιο 14)
Αλεξάνδρα Παλαιολόγου ως Ντέπυ Μανωλάκη (επεισόδιο 22)
Γεράσιμος Γεννατάς ως Φοίβος Μανωλάκης (επεισόδιο 22)
Αχιλλέας Σκεύης ως Ζαχαρίας (επεισόδιο 23)

Δημήτρης Πιατάς ως Σπύρος, πατέρας Αντωνίας (επεισόδιο 25)
Φωτεινή Μπαξεβάνη ως Αφρούλα, μητέρα Αντωνίας (επεισόδιο 25)
Δάνης Κατρανίδης ως Γιώργος Μακρίδης (επεισόδιο 27)
Χάρης Γιακουμάτος ως μοντέλο (επεισόδιο 29)
Ράνια Παπαδάκου ως Σόφη Ζαμπέτογλου - κομμώτρια (επεισόδιο 33)
Στέλιος Διονυσίου ως Σεφ Παπαδακί (επεισόδιο 36)
Στάθης Σταμουλακάκος ως υδραυλικός (επεισόδιο 40)
Νόνη Δούνια ως Ελπίδα Σταυροπούλου (επεισόδιο 42)
Γιώργος Ηλιόπουλος ως κλέφτης (επεισόδιο 49)
Ανδρέας Ζήκουλης ως αστυνόμος α' (επεισόδιο 49)
Παναγιώτης Καρμάτης ως αστυνόμος β' (επεισόδιο 49)
Παναγιώτης Μπουγιούρης ως Δημήτρης Κανελλόπουλος (επεισόδιο 51)

Επεισόδια

Δείτε επίσης
Το σόι σου
Το σόι σου (2ος κύκλος)
Το σόι σου (3ος κύκλος)
Το σόι σου (4ος κύκλος)
Το σόι σου (5ος κύκλος)

Παραπομπές

Εξωτερικοί σύνδεσμοι
Παρουσίαση της σειράς στον ιστότοπο του Alpha
Τα επεισόδια του πρώτου κύκλου στο επίσημο κανάλι του Alpha στο YouTube

Το σόι σου
Σοφία Ολυμπίου

Η Σοφία Ολυμπίου (Σοφία-Γλυκερία Χαλκιοπούλου, 23 Μαρτίου 1935 - 25 Σεπτεμβρίου 2017) ήταν Ελληνίδα ηθοποιός της τηλεόρασης, του θεάτρου και του κινηματογράφου.

Βιογραφία 
Η Σοφία Ολυμπίου καταγόταν από καλλιτεχνική οικογένεια. Το πατρικό της όνομα ήταν Σοφία-Γλυκερία Χαλκιοπούλου. Πατέρας της ήταν ο ηθοποιός Γιάννης Χαλκιόπουλος και μητέρα της η ηθοποιός Ελένη Λαλαούνη. Από την πλευρά του πατέρα της ο παππούς της Νίκος Χαλκιόπουλος ήταν ηθοποιός και η γιαγιά της ήταν η επίσης ηθοποιός Σοφία Χαλκιοπούλου. Από τη μεριά της μητέρας της, μόνο η γιαγιά της ήταν ηθοποιός, η Ολυμπία Λαλαούνη.

Πρώτος της σύζυγος ήταν ο Γιώργος Ολύμπιος, ενώ δεύτερος σύζυγος ήταν ο Χριστόφορος Καζαντζίδης.

Φιλμογραφία

Θέατρο 
Είχε μια μεγάλη σταδιοδρομία στη θεατρική σκηνή, σχεδόν 41 χρόνια παρουσίας στο θεατρικό σανίδι, η οποία ξεκινάει από το 1977 και σταματάει το 2017, όταν και απεβίωσε. Με τηλεοπτικό Θέατρο και απευθείας στο θέατρο. Οι παραστάσεις στις οποίες έπαιξε η μεγάλη αυτή ηθοποιός είναι:

Τηλεόραση 
Η Σοφία Ολυμπίου είχε παίξει επίσης σε πολλές τηλεοπτικές σειρές κάνοντας μεγάλη επιτυχία, ειδικά στη σειρά Άκρως Οικογενειακόν, παίζοντας τη θεία των πρωταγωνιστών. Έχει παίξει στις εξής σειρές:

Κινηματογράφος 
Η Σοφία Ολυμπίου έχει παίξει σε κάποιες κινηματογραφικές ταινίες, σημειώνοντας μεγάλη επιτυχία όπως και στους προηγούμενους τομείς. Αυτές είναι οι κινηματογραφικές ταινίες που έχει παίξει:

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
ΟΥΕΦΑ Σούπερ Καπ 2014

Το ΟΥΕΦΑ Σούπερ Καπ 2014 ήταν το 39ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, όπου συμμετείχαν η νικήτρια του Τσάμπιονς Λιγκ 2013-14, Ρεάλ Μαδρίτης και η νικήτρια του Γιουρόπα Λιγκ 2013–14, Σεβίλλη.

Η Ρεάλ Μαδρίτης αναδείχθηκε νικήτρια, νικώντας την Σεβίλλη με 2-0.

Στάδιο 

Στις 30 Ιουνίου 2012 ανακοινώθηκε από την UEFA ότι το Κάρντιφ Σίτι Στέιντιουμ θα φιλοξενήσει το Σούπερ Καπ 2014. Ήταν το πρώτο Σούπερ Καπ που φιλοξένησε η Ουαλία. Εγκαινιάστηκε το 2009 και είναι έδρα της Κάρντιφ Σίτι.

Ομάδες

Πριν τον αγώνα

Εισιτήρια
Τα εισιτήρια εκδόθηκαν από τις 5 ως τις 27 Ιουνίου 2014. Οι τιμές ήταν £110, £75 και £40.

Διαιτητές 
Ο Άγγλος Μαρκ Κλάτενμπεργκ διορίστηκε από την UEFA να είναι ο διαιτητής του αγώνα, συνοδευόμενος από τους, επίσης Άγγλους, βοηθούς διαιτητές Σάιμον Μπεκ και Στιούαρτ Μπερτ, τέταρτο διαιτητή Ντάρεντ Ίνγκλαντ και τους πρόσθετους διαιτητές Μάικλ Όλιβερ και Άντονι Τέιλορ.

Ήταν η πρώτη φορά που οι διαιτητές χρησιμοποίησαν σπρέι αφρού σε επίσημο αγώνα της UEFA

Αγώνας

Στατιστικά 

</div>

Παραπομπές

Εξωτερικοί σύνδεσμοι 
ΟΥΕΦΑ Σούπερ Καπ, UEFA.com
Ιστορία Σούπερ Καπ, 2014, UEFA.com

ΟΥΕΦΑ Σούπερ Κύπελλο
120 χτύποι το λεπτό

Το 120 χτύποι το λεπτό (πρωτότυπος τίτλος: 120 battements par minute) είναι γαλλική δραματική ταινία του 2017 σε σκηνοθεσία του Ρομπέν Καμπιγιό.

Πλοκή
Στις αρχές της δεκαετίας του '90 στο Παρίσι, η οργάνωση ACT UP, που ασχολείται με το HIV/AIDS, ασκεί κριτική στη γαλλική κυβέρνηση και στις φαρμακευτικές εταιρείες. Όταν μία φαρμακευτική εταιρεία γνωστοποιεί πως θα ανακοινώσει τα αποτελέσματα της έρευνάς της για το HIV/AIDS σε ένα χρόνο, η οργάνωση δραστηριοποιείται μέσω δημόσιων διαμαρτυριών και επιθέσεων στην εταιρεία. Οι δράσεις αυτές δεν αρέσουν σε όλα τα μέλη της οργάνωσης και υπάρχουν εσωτερικές διαφωνίες. Επιπλέον, στην οργάνωση συζητούν τι πρέπει να κάνουν για ένα πιο αποτελεσματικό φεστιβάλ υπερηφάνειας. Παράλληλα, ο Νατάν, νέο μέλος της οργάνωσης, γνωρίζει και συνάπτει σχέση με τον Σεν, ένα παλιό μέλος. 

Στην πορεία, η υγεία του Ζερεμί, ενός μελους της ACT UP, επιδεινώνεται και λίγο μετά πεθαίνει. Μετά τον θάνατό του, η ομάδα κατεβαίνει στον δρόμο και θρηνεί δημόσια. Επίσης, όσο προχωρά η σχέση του Σεν με τον Νατάν, χειροτερεύει και η κατάσταση του Σεν. Όταν βγαίνει από το νοσοκομείο, πηγαίνει στο σπίτι του Νατάν και μαζί έρχεται και η μητέρα του Σεν. Ο Νατάν του κάνει ευθανασία και μετά καταφθάνουν στο σπίτι τα μέλη της οργάνωσης. Την επόμενη μέρα, ο Νατάν ζητά από τον Τιμπό να περάσουν τη νύχτα μαζί. Τα μέλη της ομάδας εισβάλουν σε ένα συνέδρειο ιατρικής και πετούν τις στάχτες του Σεν, κατόπιν παράκλησής του.

Διανομή
Ναουέλ Περέζ Μπισκαγιάρ ως Σεν
Αρνό Βαλουά ως Νατάν
Αντέλ Ενέλ ως Σοφί
Αντουάν Ρεινάρτζ ως Τιμπό

Βραβεία/Διακρίσεις
Η ταινία κέρδισε το Μέγα Βραβείο, το FIPRESCI και τον Queer Χρυσό Φοίνικα στο φεστιβάλ των Καννών.

Στα Βραβεία Σεζάρ κέρδισε έξι βραβεία: καλύτερης ταινίας, πρωτότυπου σεναρίου, Β' Ανδρικού Ρόλου (Αντουάν Ρεινάρτζ), ανερχόμενου ηθοποιού (Ναουέλ Περέζ Μπισκαγιάρ), πρωτότυπης μουσικής και μοντάζ, ενώ ήταν υποψήφια για άλλα επτά: σκηνοθέτη, Β' Γυναικείου Ρόλου (Αντέλ Ενέλ), ανερχόμενου ηθοποιού (Αρνό Βαλουά), ήχου, φωτογραφίας, σχεδιασμού κοστουμιών και σχεδιασμού παραγωγής.

Στα Βραβεία Ευρωπαϊκού Κινηματογράφου κέρδισε στην κατηγορία καλύτερου μοντάζ και ήταν υποψήφια σε άλλες δύο: καλύτερης ταινίας και καλύτερου ηθοποιού (Ναουέλ Περέζ Μπισκαγιάρ).

Ήταν υποψήφια για το Βραβείο Satellite Καλύτερης Ξενόγλωσσης Ταινίας και για το Βραβείο Lux. Ήταν η πρόταση της Γαλλίας για την καλύτερη ξενόγλωσση ταινία στα 90ά βραβεία Όσκαρ.

Παραπομπές

Ταινίες του 2017
Γαλλόφωνες ταινίες
Γαλλικές ταινίες
Γαλλικές δραματικές ταινίες
Γαλλικές ταινίες συσχετιζόμενες με ΛΟΑΤ
Ταινίες σχετικά με ακτιβιστές
Όγκνιεν Βράνιες

Ο Όγκνιεν Βράνιες (βοσνιακά: Ognjen Vranješ, 24 Οκτωβρίου 1989) είναι Βόσνιος ποδοσφαιριστής, που αγωνίζεται ως κεντρικός αμυντικός Μέχρι  τώρα καθώς είναι πρώηνπαίκτηςτης ΑΕΚ και παρόν ΕλεύθεροςΕθνική Βοσνίας και Ερζεγοβίνης.

Μεταξύ άλλων, έχει αγωνιστεί σε ομάδες όπως ο Ερυθρός Αστέρας Βελιγραδίου, η Κρασνοντάρ, η Α.Ε.Κ. και η Σπόρτινγκ Χιχόν. Επίσης, έχει αγωνιστεί και με την Εθνική Βοσνίας και Ερζεγοβίνης U21, καθώς και με την Εθνική Ανδρών, με την οποία έχει συμμετάσχει και στο Μουντιάλ του 2014.

Τίτλοι

Συλλογικοί
ΑΕΚ
 Πρωτάθλημα Ελλάδας (2018)

Παραπομπές

Εξωτερικοί σύνδεσμοι 

Σερβοβόσνιοι
Βόσνιοι ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Βοσνίας και Ερζεγοβίνης Κ21
Ποδοσφαιριστές Εθνικής Βοσνίας και Ερζεγοβίνης
Ποδοσφαιριστές Μπόρατς Μπάνια Λούκα
Ποδοσφαιριστές Ερυθρού Αστέρα
Ποδοσφαιριστές Νάπρεντακ Κρούσεβατς
Ποδοσφαιριστές ΦΚ Κρασνοντάρ
Ποδοσφαιριστές ΦΚ Σερίφ Τιράσπολ
Ποδοσφαιριστές Αλάνια Βλαντικαφκάς
Ποδοσφαιριστές Ελάζιγκσπορ
Ποδοσφαιριστές ΦΚ Τομ Τομσκ
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Σουπερλίγκα Σερβίας
Ποδοσφαιριστές Πρέμιερ Λιγκ Ρωσίας
Ποδοσφαιριστές Σούπερ Λιγκ Τουρκίας
Ποδοσφαιριστές Πριμέρα Ντιβιζιόν
Ποδοσφαιριστές Σούπερ Λιγκ Ελλάδας
Ποδοσφαιριστές Παγκοσμίου Κυπέλλου 2014
Ποδοσφαιριστές ΡΣΚ Άντερλεχτ
Ξένοι ποδοσφαιριστές στην Ελλάδα
Ποδοσφαιριστές Πρέμιερ Λιγκ Βοσνίας και Ερζεγοβίνης
Ποδοσφαιριστές Πρωταθλήματος Μολδαβίας
Ξένοι ποδοσφαιριστές στην Τουρκία
Ξένοι ποδοσφαιριστές στο Βέλγιο
Αυτοκινητόδρομος 621 (Ελλάδα)

Ο Αυτοκινητόδρομος 621 (Α621) είναι κάθετος άξονας της Αττικής Οδού. Ξεκινάει από τη Λεωφόρο Δουκίσσης Πλακεντίας και καταλήγει στην Αγία Παρασκευή στη διασταύρωση με την Περιφερειακή Υμηττού. Έχει μήκος 2,5 χιλιόμετρα και σε όλο το μήκος του έχει 2 λωρίδες ανα κατεύθυνση. Το έργο ξεκίνησε να κατασκευάζεται το 1997 και παραδόθηκε στην κυκλοφορία το 2003.

Κατάλογος Κόμβων 

''Πηγή: Ιστοσελίδα Motorway exit list

Παραπομπές

Πηγές 
 Ιστοσελίδα: Motorways - Aυτοκινητόδρομοι, Ελλάς: Α642
Χάρτης: Α621 Google Maps

Φωτογραφίες 

Αυτοκινητόδρομοι της Ελλάδας
Αττική Οδός
Μάρκο Λιβάγια

Ο Μάρκο Λιβάγια (Κροατικά: Marko Livaja, 26 Αυγούστου 1993) είναι Κροάτης διεθνής ποδοσφαιριστής, ο οποίος αγωνίζεται ως επιθετικός στη Χάιντουκ Σπλιτ. 

Την περίοδο 2017–18 κατέκτησε το πρωτάθλημα με την ΑΕΚ, συμβάλλοντας και δημιουργώντας τη δική του ιστορία στον σύλλογο. Λόγω διαφωνιών με τον σύλλογο, από τον Φεβρουάριο του 2021 είχε τεθεί σε προσωρινή αδράνεια, μέχρι να υπάρξει νέα συμφωνία που θα φέρει ξανά τον Κροάτη στην επίθεση της Ένωσης, τελικά στις 17 Φεβρουαρίου 2021 έλυσε το συμβόλαιό του και έμεινε επίσημα ελεύθερος από την ΑΕΚ. Υπέγραψε συμβόλαιο με τη Χάιντουκ Σπλιτ την ίδια ημέρα που το συμβόλαιό του με την ΑΕΚ έληξε.

Βιογραφία 
Ξεκίνησε την επαγγελματική του καριέρα στην Ίντερ, χωρίς όμως να πάρει μεγάλο χρόνο συμμετοχής στη συνέχεια. Τον Ιανουάριο του 2013 η Αταλάντα αγόρασε τα μισά δικαιώματά του από την Τσεζένα. Όμως, υπήρξαν πολλά ζητήματα πειθαρχίας. Το Μάιο του 2014 υπέγραψε πενταετές συμβόλαιο με τη Ρουμπίν Καζάν. Τον Αύγουστο του 2015 επέστρεψε στην Ιταλία με δανεισμό του στην Έμπολι. Τον Ιούλιο του 2016 υπογράφει μέχρι το 2020 στην ισπανική ομάδα Λας Πάλμας. 

Τον Ιούλιο του 2017 δόθηκε δανεικός στην ΑΕΚ. Έχει κατακτήσει το πρωτάθλημα Ελλάδας τη σεζόν 2017–18 με τη φανέλα της ΑΕΚ. Τον Μάιο του 2018 η ΑΕΚ ανακοίνωσε την απόκτησή του, ενεργοποιώντας την οψιόν αγοράς του με το συμβόλαιό του να έχει διάρκεια μέχρι το 2021. Οι αξιοσημείωτες επιδόσεις του παίχτη στην ομάδα έχουν όμως κάποιες φορές επισκιαστεί από πειθαρχικά προβλήματα.. 

Τον Ιανουάριο του 2021 αρνήθηκε πρόταση ανανέωσης της ΑΕΚ, ζητώντας περισσότερα χρήματα, και αποχώρησε από την ομάδα της ΑΕΚ.

Στις 9 Ιουνίου 2021 συμφώνησε σε νέο συμβόλαιο με τη Χάιντουκ Σπλιτ, το οποίο τον δεσμεύει με την ομάδα μέχρι το καλοκαίρι του 2024. Τη σεζόν 2021-22 σημείωσε 28 γκολ σε 34 παιχνίδια και αναδείχθηκε κορυφαίος ποδοσφαιριστής της χρονιάς στο κροατικό πρωτάθλημα.

Παραπομπές

Εξωτερικοί σύνδεσμοι 

 

Κροάτες ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Κροατίας Κ15
Ποδοσφαιριστές Εθνικής Κροατίας Κ16
Ποδοσφαιριστές Εθνικής Κροατίας Κ17
Ποδοσφαιριστές Εθνικής Κροατίας Κ18
Ποδοσφαιριστές Εθνικής Κροατίας Κ19
Ποδοσφαιριστές Εθνικής Κροατίας Κ20
Ποδοσφαιριστές Εθνικής Κροατίας Κ21
Ποδοσφαιριστές Σέριε Α
Ποδοσφαιριστές Πρέμιερ Λιγκ Ρωσίας
Ποδοσφαιριστές Σούπερ Λιγκ Ελλάδας
Ποδοσφαιριστές Ίντερ
Ποδοσφαιριστές ΦΚ Λουγκάνο
Ποδοσφαιριστές ΑΚ Τσεζένα
Ποδοσφαιριστές Αταλάντα ΜΚ
Ποδοσφαιριστές Ρουμπίν Καζάν
Ποδοσφαιριστές Έμπολι ΦΚ
Ποδοσφαιριστές ΟΝ Λας Πάλμας
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Χάιντουκ Σπλιτ
Ποδοσφαιριστές Εθνικής Κροατίας
Ξένοι ποδοσφαιριστές στην Ελλάδα
Κροάτες ποδοσφαιριστές στο εξωτερικό
Ιγνάτιος Κοζαδίνος

Ο Ιγνάτιος Κοζαδίνος (Γοζαδίνος) ήταν Έλληνας επίσκοπος, Μητροπολίτης Μαριουπόλεως, άγιος της Ορθόδοξης Εκκλησίας, ο οποίος γεννήθηκε το 1716 στην Κύθνο.

Βιογραφία
Ο Ιάκωβος Κοζαδίνος γεννήθηκε το 1716 στην Κύθνο, η οποία τότε ονομαζόταν Θερμιά, και ήταν γόνος της γνωστής κι ευσεβούς οικογενείας των Κοζαδίνων (Γοζαδίνων), οποίοι μετανάστευσαν στην Κύθνο τον 12ο αι. Το 1613 οι πρόγονοι του Ιγνατίου έχτισαν την εκκλησία του Αγίου Σάββα στην Κύθνο, στην οποία έλαβε το Βάπτισμα και η οποία λειτουργεί μέχρι και σήμερα.
Νέος μετέβη στο Άγιον Όρος και εκάρη μοναχός στην Ιερα Μονή Βατοπεδίου και έλαβε το όνομα Ιγνάτιος.
Το 1771 ο Πατριάρχης Κωνσταντινουπόλεως τον εξέλεξε Μητροπολίτη Γοτθίας και Καφά στην Κριμαία, όπου προσέφερε τις δυνάμεις του, για την πνευματική αναγέννηση των Ελλήνων και τη διατήρηση της εθνικής τους συνείδησης και της ορθόδοξης χριστιανικής πίστης.
Το 1778, ανέλαβε το δύσκολο και μεγάλο έργο της εξόδου των Ορθοδόξων Ελλήνων από την Κριμαία, που ήταν υπό τον ζυγό των Τατάρων, στη χριστιανική γη της Αζοφικής, όπου εθεμελιώθη η περιώνυμη Μαριούπολη.

Η μνήμη του τιμάται στις 3 Φεβρουαρίου (ημέρα κοιμήσεώς του) και την πρώτη Κυριακή Οκτωβρίου στην Κύθνο, σε ανάμνηση της προσκόμισης τμήματος του ιερού του λειψάνου από την Μαριούπολη στην Κύθνο την 1η Οκτωβρίου 2016.

Πηγές 
 Гавриил (Розанов), архиеп. Переселение греков из Крыма в Азовскую губернии и основание Готфийской и Кафийской епархии // Записки Одесского общества любителей истории и древностей. 1844. — Т. 1. — Отд. 1. — С. 197—204
 Х[артаха]й Ф. Игнатий, митр. Готфийский и Кафейский // Иллюстрация: Всемирное обозр. 1861. № 171. С. 321—322
 Серафимов С. А., свящ. Крымские христиане (греки) на севернвх берегах Азовского моря // Херсонские епархиальные ведомости. Приб. 1862. — Ч. 5. — № 3. — С. 145—177
 Н-ий М. Митрополит Игнатий // Екатеринославские епархиальные ведомости. 1872. — № 10. Ч. неофиц. — С. 157—165
 Арсений (Иващенко), архим. Готская епархия в Крыму // Журнал Министерства народного просвещения. 1873. — Ч. 165. — № 1. Отд. 2. — С. 60-86
 Феодосий (Макаревский), еп. Материалы для историко-статистического описания Екатеринославской епархии: Церкви и приходы прошедшего ХVIII ст. Екатеринослав, 1880. — Вып. 2; Мариуполь, 1892. — С. 5-44, 94-138
 Латышев В. В. К начальной истории г. Мариуполя. Од., 1914; Гозадинов И. И. По поводу одной старой рукописи / Публ.: Е. И. Гозадинова // РС. 1915. — Т. 163. — № 7. — С. 111—131
 Калоеров С. А. От Крыма до Мариупольского греческого округа (1652‒1783). ‒ Донецк: ООО «Юго-Восток, Лтд», 2008. ‒ 640 с.
 Калоеров С. А. Игнатий // Православная энциклопедия. — М. : Церковно-научный центр «Православная энциклопедия», 2009. — Т. XXI : «Иверская икона Божией матери — Икиматарий». — С. 89-91. — 752 с. — 39 000 экз. — ISBN 978-5-89572-038-7.
 Πουλόπουλος Βασίλειος Γεωργίου Ο Άγιος Ιγνάτιος Μητροπολίτης Γοτθίας και Καφά και η ίδρυση της Μαριουπόλεως. Αριστοτέλειο Πανεπιστήμιο Θεσσαλονίκης, 2011. (διατριβή)
 Ημερολόγιο 2017, έκδοση Ιεράς Μητροπόλεως Σύρου, Τήνου και Μυκόνου.

Παραπομπές 

Άγιοι της Ορθόδοξης Εκκλησίας
Έλληνες ιεράρχες
Τακτικοί αριθμοί

Οι τακτικοί αριθμοί ή αριθμητικά στην γλωσσολογία είναι επίθετα τα οποία αντιπροσωπεύουν αριθμητική θέση ή τοποθεσία όπως πρώτο ή δεύτερο. Για τον προσδιορισμό του αριθμού ολογράφως όπως ένα ή δύο χρησιμοποιούνται οι απόλυτοι αριθμοί.

Περιγραφή 
Οι τακτικοί αριθμοί μπορούν να εκφραστούν και ως συνδυασμός αριθμητικών και αλφαβητικών στοιχείων, π.χ. 1ο, 2ο, 3ο κτλ, ως συντόμευση, ενώ η κατάληξη μπορεί να είναι αρσενική, θηλυκή, ή ουδέτερη, σε ενικό ή πληθυντικό, τόσο στην αλφαβητική εκδοχή (πρώτος, πρώτη, πρώτο, πρώτοι, πρώτες, πρώτα)  όσο και στην αλφαριθμητική (1ος, 1η, 1ο, 1οι, 1ες, 1α) με τον πληθυντικό να χρησιμοποιείται σπάνια στην αλφαριθμητική μορφή. Η ουδέτερη αλφαβητική μορφή των αριθμών χρησιμοποιείται για την ολογράφως έκφραση των παρονομαστών των κλασμάτων, όπως π.χ. ένα τέταρτο (1/4), ένα τρίτο (1/3) κτλ.

Παραλλαγή των αριθμών αποτελεί η χρήση λέξεων όπως πρωτεύον (όπως πρωτεύον θηλαστικό), ή πρωτεύουσα (όπως πρωτεύουσα πόλη), ή δευτερεύουσα (όπως δευτερεύουσα σημασία), κτλ οι οποίες χρησιμοποιούνται για τους σκοπούς της ταξινόμησης ή τον προσδιορισμό σημαντικότητας.

Στην αγγλική και αρκετές ρομανικές γλώσσες η χρήση προθεμάτων όπως proto-, deutero-, trito- (πρώτο-, δεύτερο-, τρίτο-) συναντάται σε αρκετούς τεχνικούς και φιλολογικούς όρους.

Παράθεση αριθμών

Παραπομπές

Εξωτερικοί σύνδεσμοι

 Τακτικοί και απόλυτοι αριθμοί - Μαθηματικά Α´ δημοτικού / ebooks.edu.gr 

Λεξικολογία
Αριθμοί
Συμβάσεις ονοματολογίας
Απόλυτοι αριθμοί

Οι απόλυτοι αριθμοί ή αριθμητικά στην γλωσσολογία είναι επίθετα τα οποία χρησιμοποιούνται για την ολογράφως έκφραση των αριθμών καθώς και για τον ολογράφως προσδιορισμό ποσότητας. Διαφέρουν από τους τακτικούς αριθμούς οι οποίοι χρησιμοποιούνται για τους σκοπούς της ταξινόμησης ή προσδιορισμό τμήματος (πρώτο, τέταρτο, κτλ).

Περιγραφή 
Οι απόλυτοι αριθμοί ανάλογα με την περίπτωση μπορούν να εκφραστούν σε αρσενικός γένος (ένας), θηλυκό (μια), ή ουδέτερο (ένα), σε ενικό (τρία) και πληθυντικό (τρεις). Παραλλαγή τους αποτελούν οι λέξεις που προσδιορίζουν ομαδοποιήσεις αριθμητικών συνόλων όπως μονάδες ή μονάδα, δυάδες ή δυάδα, τριάδες ή τριάδα κτλ. Η ουδέτερη ενική μορφή των αριθμών εκφράζει την καθιερωμένη ολογράφως έκφραση των αριθμών ως ουσιαστικό.

Παράθεση αριθμών

Παραπομπές

Εξωτερικοί σύνδεσμοι

 Αριθμητικά επίθετα / users.sch.gr

Λεξικολογία
Αριθμοί
Παλάτι Μπρυλ (Βαρσοβία)

Το Ανάκτορο Μπριούχλ (πολ: Pałac Brühla) ήταν ένα μεγαλοπρεπές κτίσμα του 17ου αιώνα, σε ρυθμό μπαρόκ, που βρισκόταν στην πλατεία Πιουσούτσκι, στο κέντρο της πόλης της Βαρσοβίας, στην Πολωνία. Καταστράφηκε τον Δεκέμβριο του 1944 από τα γερμανικά στρατεύματα Κατοχής, λίγο καιρό μετά την κατάπνιξη της εξέγερσης της Βαρσοβίας, στα πλαίσια του σχεδίου καταστροφής της πόλης.

Ιστορικά στοιχεία 
Το αρχικό κτίριο κατασκευάστηκε την περίοδο 1639-1642 από τον αρχιτέκτονα Λορέντσο ντε Σεντ, για λογαριασμό του μεγάλου καγκελαρίου της Πολωνικής-Λιθουανικής Κοινοπολιτείας, Γέρζι Οσολίνσκι και ήταν μανιεριστικού τύπου. Η πρώτη του ανακατασκευή ξεκίνησε το 1681 από τον Ολλανδοπολωνό αρχιτέκτονα και μηχανικό Τίλμαν φαν Γκάμερεν και ολοκληρώθηκε το 1697.

Το 1750, το ανάκτορο αγοράστηκε από τον Γερμανοπολωνό υψηλόβαθμο αξιωματούχο του πολωνολιθουανικού βασιλείου, Χάινριχ φον Μπριούχλ και τα επόμενα χρόνια ανακατασκευάστηκε σε σχέδια των αρχιτεκτόνων Φρίντριχ Κνέμπελ και Γιόαχιμ Ντάνιελ φον Γιάουτς, σε ρυθμό ροκοκό. Το 1787-1788 πραγματοποιήθηκε γενική ανακατασκευή από τον αρχιτέκτονα Ντομένικο Μερλίνι και κατόπιν χρησίμευσε ως έδρα της ρωσικής πρεσβείας.

Μετά τη δημιουργία του σύγχρονου πολωνικού κράτους, το ανάκτορο στέγασε από το 1932 μέχρι το 1937 το υπουργείο Εξωτερικών της χώρας, ενώ παράλληλα, πραγματοποιήθηκαν έργα αναπαλαίωσης και επέκτασης υπό την επίβλεψη του Μπόχνταν Πνιέφσκι.

Κατά τη διάρκεια της γερμανικής Κατοχής της Πολωνίας, το ανάκτορο υπήρξε έδρα της αστυνομίας, των SS και του Γερμανού κυβερνήτη της Βαρσοβίας (ως μέρους του Γενικού Κυβερνείου), Λούντβιχ Φίσερ. Όταν ξέσπασε η εξέγερση της Βαρσοβίας, πολιορκήθηκε από τους Πολωνούς αντιστασιακούς και χρειάστηκε ειδική γερμανική επιχείρηση προκειμένου να απαγκιστρωθούν τα υψηλόβαθμα στελέχη και οι υπόλοιποι Γερμανοί στρατιώτες που βρίσκονταν αποκλεισμένοι εκεί.

Αν και κατά τη διάρκεια της εξέγερσης, το ανάκτορο δεν υπέστη σοβαρές ζημιές, καταστράφηκε ολοσχερώς - μαζί με άλλα μνημεία - στα πλαίσια του οργανωμένου σχεδίου της Ναζιστικής Γερμανίας για την ισοπέδωση της Βαρσοβίας.

Εικόνες

Παραπομπές

Εξωτερικοί σύνδεσμοι
 

Μπαρόκ ανάκτορα
Μπρυλ Παλατι
Κτίρια και κατασκευές στη Βαρσοβία
Evan K

Ο Evan K (Ευάγγελος Κουκουλάρης, 27 Μαίου 1994) είναι ελληνογερμανός συνθέτης και κιθαρίστας. Είναι ο lead κιθαρίστας του γερμανικού Dark Rock συγκροτήματος Enemy Inside, του Power Metal συγκροτήματος Mystic Prophecy και πρώην κιθαρίστας της γερμανικής industrial/death metal μπάντας Cypecore. Ο Evan K εμφανίζεται επίσης με το γυναικείο symphonic metal συγκρότημα Exit Eden και εργάζεται ως solo artist, session μουσικός και παραγωγός σε ένα ευρύ φάσμα μουσικής, από την ποπ έως τη ροκ και την μέταλ.

Σχετικά

O Evan K ξεκίνησε να παίζει κιθάρα σε ηλικία 11 ετών, έχοντας σαν πρότυπο γνωστές ροκ μπάντες όπως οι Scorpions, Deep Purple, Led Zeppelin, Whitesnake και άλλες. Σε ηλικία 19 ετών αποφάσισε να διακόψει τις σπουδές Φιλολογίας στην Αθήνα και να σπουδάσει μουσική στο πανεπιστήμιο Popakademie, University of Popular Music & Music Business στη Γερμανία. Ήταν ένας από τους τέσσερις κιθαρίστες που επιλέγονται κάθε χρόνο από την επιτροπή  της σχολής για να παρακολουθήσουν το πρόγραμμα σπουδών.

Το 2015, ο Evan K προσχώρησε στην industrial/death metal band Cypecore. Τον Ιανουάριο του 2016, το συγκρότημα κυκλοφόρησε το τρίτο  studio άλμπουμ του Identity, με τον Evan K στη σύνθεσή του. 

Τον Ιούλιο του 2016, ο Evan K κυκλοφόρησε το πρώτο προσωπικό του άλμπουμ Blue Lightning, όπου συμμετείχαν γνωστοί καλλιτέχνες της Metal σκηνής, όπως ο Fabio Lione (Rhapsody of Fire, Angra, Vision Divine), ο Bob Katsionis (Firewind, Serious Black, Outloud), ο Markus Johansson (4ARM, Sylencer, THEM), Jimmy Pitts (Marco Minnemann, Christian Münzner). Το άλμπουμ κυκλοφόρησε στην Ευρώπη από την FC Metal Recordings και στην Ιαπωνία από την King Records.

Το 2017 Evan K ηχογράφησε κιθάρες και μπάσο για το άλμπουμ Rhapsodies In Black του γυναικείου symphonic metal συγκροτήματος Exit Eden, που αποτελείται από τις Amanda Somerville (Avantasia, Alice Cooper, Epica), Clémentine Delauney (Visions of Atlantis, Serenity), Marina La Torraca and Anna Brunner. Το άλμπουμ περιέχει metal διασκευές γνωστών ποπ κομματιών όπως το Frozen της Madonna, το Skyfall της Adele, το Paparazzi της Lady Gaga κ.α. Στο άλμπουμ συμμετέχει επίσης η Simone Simons των Epica. Το άλμπουμ ανέβηκε μέσα στην πρώτη εβδομάδα κυκλοφορίας του στο Νο. 15 των charts της Γερμανίας.

Τον Αύγουστο του 2017 το γερμανικό Power Metal συγκρότημα Mystic Prophecy ανακοίνωσε τον Evan K σαν το νέο του lead κιθαρίστα.   

Στο τέλος του 2017 ο Evan K δημιούργησε με την τραγουδίστρια Nastassja Giulia το Dark Rock και modern Metal συγκρότημα Enemy Inside και ανακοίνωσαν την κυκλοφορία του πρώτου τους άλμπου Phoenix τον Σεπτέμβριο του 2018 με την ROAR. 

Ο Evan K χορηγείται από τις εταιρίες ESP Guitars, ENGL Amplifiers, Two Notes Engineering και HESU Cables.

Δισκογραφία

EVAN 
 Blue Lightning, 2016

Με Enemy Inside 
 Phoenix, 2018

Με Mystic Prophecy 
 Monuments Uncovered, 2018
 Metal Division, 2020

Με Exit Eden 
 Rhapsodies In Black, 2017

Με Cypecore 
 Identity, 2016

Παραπομπές

Εξωτερικοί σύνδεσμοι
 Επίσημη ιστοσελίδα
 Mystic Prophecy
 Fcmetal.com
 Cypecore.com
 http://www.englamps.de/
 http://www.espguitars.com/

Γερμανοί κιθαρίστες
Ροκ μουσικοί
Στέλιος Μαραγκός

Ο Στέλιος Μαραγκός (γεννημένος στις 4 Μαΐου 1989 στην Βέροια) είναι Έλληνας ποδοσφαιριστής, ο οποίος αγωνίζεται στην θέση του αμυντικού για την ομάδα του Άρη.

Καριέρα 
Ο Μαραγκός υπέγραψε το πρώτο του επαγγελματικό συμβόλαιο το καλοκαίρι του 2010, με την ομάδα της Δόξας Δράμας, με την οποία αγωνίστηκε στο πρωτάθλημα της Β΄ Εθνικής, κατακτώντας την άνοδο στην πρώτη κατηγορία.

Επόμενος σταθμός της καριέρας του υπήρξε η ομάδα του Πλατανιά, με την οποία αγωνίστηκε σε 25 παιχνίδια της σεζόν 2011-2012, πριν επιστρέψει στην Καβάλα το 2012-13.

Το καλοκαίρι του 2013, υπέγραψε στην ομάδα της ΑΕΚ Λάρνακας, όπου αγωνίστηκε σε εννέα αγώνες, πριν μεταγραφεί στην Κέρκυρα τον Ιανουάριο του 2014.

Μετά από ενάμισι χρόνο στο νησί των Φαιάκων, ο Μαραγκός συμφώνησε με την ομάδα της Βέροιας, όπου έπαιξε σε 36 παιχνίδια της σεζόν 2015-16. Τον Ιανουάριο του 2017 επέστρεψε στον Πλατανιά, για να υπογράψει στον Άρη το καλοκαίρι του ίδιου έτους.

Παραπομπές

Πηγές 

 Stelios Marangos - Player Profile | Transfermarkt
 Football : Stelios Marangos
 Stelios Marangos - Player Profile - Football - Eurosport

Έλληνες ποδοσφαιριστές
Ποδοσφαιριστές Άρη Θεσσαλονίκης
Ποδοσφαιριστές Δόξας Δράμας‎‎
Ποδοσφαιριστές Α.Ο. Πλατανιά‎‎‎
Ποδοσφαιριστές ΑΟ Νέα Καβάλα‎‎‎
Ποδοσφαιριστές ΑΕΚ Λάρνακας‎‎
Ποδοσφαιριστές Α.Ο. Κέρκυρας‎‎‎
Ποδοσφαιριστές Π.Α.Ε. Βέροιας‎
Αμυντικοί ποδοσφαιριστές
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Σούπερ Λιγκ Ελλάδας
Έλληνες ποδοσφαιριστές στο εξωτερικό
Ολεκσάντρ Σκίσκο

Ο Ολεκσάντρ Ολεκσάντροβιτς Σκίτσκο (ουκρανικά: Олександр Олександрович Скічко, γεννήθηκε στις 28 Απριλίου 1991) είναι ένας Ουκρανός κωμικός, ηθοποιός και τηλεοπτικός παρουσιαστής. Γεννήθηκε στο Τσερκάσι. Ο Σκίτσκο φιλοξένησε τον Διαγωνισμό Τραγουδιού της Eurovision 2017 μαζί με τον Βολοντιμίρ Όσταπτσουκ και τον Τιμούρ Μιροσνιτσένκο. Ήταν η πρώτη φορά που ο διαγωνισμός τραγουδιού της Eurovision φιλοξενήθηκε από τρεις άνδρες και για δεύτερη φορά, μετά την έκδοση του 1956, όταν ένας μόνο άντρας παρουσίασε, ότι ο διαγωνισμός δεν περιείχε γυναικεία παρουσίαση.

Μετά το διαγωνισμό, ο Σκίτσκο έγινε διαγωνιζόμενος στην 5η σεζόν του Tantsi z zirkamy, την ουκρανική έκδοση του "Dancing with the Stars", η οποία βασίζεται στη μορφή της αρχικής βρετανικής τηλεοπτικής σειράς Strictly Come Dancing.

Δείτε επίσης
 Κατάλογος παρουσιαστών της Eurovision

Παραπομπές

Εξωτερικοί σύνδεσμοι
 
 

Ουκρανοί ηθοποιοί
Διαγωνισμός Τραγουδιού Eurovision 2017
Τιμούρ Μιροσνιτσένκο

Ο Τιμούρ Βαλερίοβιτς Μιροσνιτσένκο (Ουκρανικά: Тімур Валерійович Мірошниченko) (γεννήθηκε στις 9 Μαρτίου 1986) είναι ένας Ουκρανός τηλεοπτικός παρουσιαστής της UA:PBC. Ήταν ο παρουσιαστής της Junior Eurovision 2009 μαζί με την Άνι Λόρακ και το 2013 με τη Ζλάτα Όγκνιεβιτς. Ο Τιμούρ παρουσίασε επίσης τον Διαγωνισμό Τραγουδιού της Eurovision 2017.

Βιογραφία
 
Ο Μιροσνιτσένκο γεννήθηκε στις 9 Μαρτίου 1986 στο Κίεβο. Στα χρόνια του σπουδαστή ήταν μέλος της ομάδας φοιτητών του KVN.

Η καριέρα του στην τηλεόραση ξεκίνησε το 2005, όταν έγινε σχολιαστής της Junior Eurovision 2005 - η πρώτη Junior Eurovision που μεταδίδει στην Ουκρανία. Στη συνέχεια, το 2007 έγινε σχολιαστής του διαγωνισμού τραγουδιού της Eurovision [3], αντικαθιστώντας τον Παύλο Σύλκο. Διοργανώνει σχόλια όλων των διαγωνισμών της Eurovision στην UA: PBC μέχρι σήμερα, ακόμη και το 2015 στη Βιέννη όταν η Ουκρανία δε συμμετείχε. Επίσης φιλοξενεί το τηλεοπτικό πρόγραμμα "Як це;" ("Πώς είναι;") σε αυτό το κανάλι.

Ο Τιμούρ παρουσίασε επίσης την Junior Eurovision 2013 με τη Ζλάτα Όγκνιεβιτς. Αυτή ήταν η δεύτερη φορά που φιλοξένησε το διαγωνισμό Junior. Στις 26 Φεβρουαρίου 2017, ανακοινώθηκε ότι ο Τιμούρ θα παρουσιάσει τον Διαγωνισμό Τραγουδιού της Eurovision 2017 στο Κίεβο ενεργώντας ως παρουσιαστής του green room, μαζί με τον Ολεκσάντρ Σκίσκο και τον Βολοντιμίρ Όσταπτσουκ που θα ήταν οι κύριοι παρουσιαστές. Ήταν η πρώτη φορά που ο διαγωνισμός τραγουδιού της Eurovision παρουσιάστηκε από ένα αρσενικό τρίο, και για δεύτερη φορά, μετά την έκδοση του 1956 με σόλο αρσενικό παρουσιαστή, ο διαγωνισμός δεν περιείχε γυναικεία παρουσίαση.

Δείτε επίσης
 Κατάλογος παρουσιαστών της Παιδικής Eurovision
 Κατάλογος παρουσιαστών της Eurovision
 Συμμετοχή της Ουκρανίας στη Eurovision

Παραπομπές

Εξωτερικοί σύνδεσμοι

 

Ουκρανοί
Διαγωνισμός Τραγουδιού Eurovision 2017
Παύλο Σύλκο

Ο Παύλο Σύλκο (DJ Pasha) είναι ένας ουκρανικός ραδιοφωνικός και τηλεοπτικός παρουσιαστής. Παρουσίασε συγχρόνως τον Διαγωνισμό Τραγουδιού της Eurovision 2005 με τη Μαρία Εφροσίνινα (Masha). Η καριέρα του άρχισε γύρω στο 1996 ως ραδιοφωνικός DJ για τον ουκρανικό ραδιοφωνικό σταθμό Gala Radio.

Έγραψε το τραγούδι για την Ουκρανία στο διαγωνισμό τραγουδιού της Eurovision 2006, "Show Me Your Love" που εκτελέστηκε από την Τίνα Κάρολ. Στον τελικό, είχε λάβει 145 πόντους, ωθώντας την στην 7η θέση. Επιπλέον, ήταν ο ουκρανός σχολιαστής στο διαγωνισμό του 2003, τον διαγωνισμό του 2006 και την 50ή επέτειο του διαγωνισμού. Στη Eurovision του 2004 ήταν ο εκπρόσωπος της ουκρανικής βαθμολογίας, όπου την ανακοίνωσε τελευταίος, λίγο πριν αποκαλυφθεί η νίκη της Ουκρανίας στο διαγωνισμό.

Δείτε επίσης
 Κατάλογος παρουσιαστών της Eurovision

Παραπομπές

Διαγωνισμός Τραγουδιού Eurovision 2005
Καλυθιές Ρόδου

Οι Καλυθιές βρίσκονται στο βορειοδυτικό τμημα του νησιού σε απόσταση 15 χλμ από την πόλη της Ρόδου και ο πλυθησμός τους είναι 2836 σύμφωνα με την απογραφή του 2011. Η παλιότερη γραπτή αναφορά για το χωριό είναι το 1474 και αναφέρεται με το όνομα Calathies ή Calaties,κατά μια εκδοχή από το φυτό κόλυθος ή κολυτέα που ευδοκιμεί στην περιοχή.Σήμερα στις Καλυθιές βρίσκεται το κτίριο του Δημαρχείου,γραφείο των ΕΛΤΑ,πολιτιστικό κέντρο του Δήμου, 3 Νηπειαγωγεία, 2 Δημοτικά Σχολεία, 1 Γυμνάσιο, γήπεδο ποδοσφαίρου με χλοοτάπητα και το συνεταιριστικό ελαιοτριβείο στον Δήμο Ρόδου

Παραπομπές 

Κωμοπόλεις της Ρόδου
ΟΥΕΦΑ Σούπερ Καπ 2015

Το ΟΥΕΦΑ Σούπερ Καπ 2015 ήταν το 40ο Σούπερ Καπ, έναν ετήσιο ποδοσφαιρικό αγώνα που διοργανώνεται από την UEFA, όπου συμμετείχαν η νικήτρια του Τσάμπιονς Λιγκ 2014-15, Μπαρτσελόνα και η νικήτρια του Γιουρόπα Λιγκ 2014–15, Σεβίλλη.

Η Μπαρτσελόνα αναδείχθηκε νικήτρια, νικώντας τη Σεβίλλη με 5-4 στην παράταση.

Στάδιο 

Στις 5 Μαρτίου 2014, ανακοινώθηκε από την UEFA ότι το Στάδιο Μικέιλ Μέσκι θα διοργάνωνε το Σούπερ Καπ 2014, αλλά τελικά επιλέχτηκε η Μπορίς Παϊκάτζε Ντιναμό Αρίνα. Ήταν το πρώτο Σούπερ Καπ που διοργανώθηκε στη Γεωργία. Το γήπεδο κατασκευάστηκε το 1976 και ανακαινίστηκε το 2011. Είναι έδρα της Ντιναμό Τιφλίδας, αλλά και της Εθνικής Γεωργίας.

Ομάδες

Αγώνας

Στατιστικά 

</div>

Παραπομπές

Εξωτερικοί σύνδεσμοι 
ΟΥΕΦΑ Σούπερ Καπ, UEFA.com
Ιστορία ΟΥΕΦΑ Σούπερ Καπ, 2015, UEFA.com

ΟΥΕΦΑ Σούπερ Κύπελλο
Κινησίας

Ο Κινησίας (450 – 390 π.Χ.)  ήταν Αθηναίος διθυραμβικός ποιητής από το έργο του οποίου διασώζονται κάποια ελάχιστα τμήματα. Κατά τον ιστορικό Πλούταρχο (1ος αιώνας μ.Χ.) ο Κινησίας είχε ιδιαίτερα αρνητική φήμη καθώς θεωρούνταν χαρακτηριστικά ασεβής και κακός ποιητής. Περιγράφεται από τον Αθήναιο (2ος - 3ος αιώνας μ.Χ.) ως ιδιαίτερα ψηλός και λεπτός, ενώ το όνομα του πατέρα του ήταν Μέλης ή Ευαγόρας και ήταν κιθαρωδός.

Διακωμωδήθηκε αγρίως από τους κωμικούς της εποχής του, και κατά την μαρτυρία του ρήτορα Λυσία ο οποίος ήταν σύγχρονος του, δεν περνούσε έτος όπου κάποιος από τους κωμικούς δεν θα στοχοποιούσε τον Κινησία, και πως διέθετε πολλά προβλήματα σε διάφορους τομείς καθώς κατά την εποχή του είχε κατηγορηθεί ως συκοφάντης, άπληστος και φιλάργυρος κερδίζοντας χρήματα με τον οποιοδήποτε τρόπο. Ο Αριστοφάνης τον διακωμώδησε στα έργα Όρνιθες, Βάτραχοι, Εκκλησιάζουσες, και την Λυσιστράτη, και τον περιγράφει συχνά ως φιλύρινο Kινησία καθώς είχε πάρει μια σανίδα από φιλύρα και την είχε τοποθετήσει στην πλάτη του στερεώνοντας την στην ζώνη του έτσι ώστε να τον εμποδίζει από το να καμπουριάζει λόγω του μεγάλου ύψους και λεπτότητας του.  Σε αντίθεση με τον Πλούταρχο ο οποίος του αποδίδει αθηναϊκή καταγωγή, ο Αριστοφάνης τον παρουσιάζει να έχει καταγωγή από την Θήβα. Σε ότι αφορά τον χαρακτήρα του στο έργο της Λυσιστράτης και τις παρακλήσεις του για συνουσία προς την σύζυγο του την Μύρρινα, έχει αποτυπωθεί από καλλιτέχνες όπως ο Πάμπλο Πικάσο και ο Όμπρεϊ Μπίρντσλι.

Ο ποιητής Στράττις αφιέρωσε το σύνολο ενός ολόκληρου θεατρικού έργου εναντίον του με τον τίτλο να είναι Κινησίας, και αναφέρεται σε αυτόν ως Φθείο Αχιλλέα (φθιῶτ᾽ ᾿αχιλλεῦ) καθώς στην ποίηση του έτεινε να χρησιμοποιεί πολύ συχνά το επίθετο φθιῶτα (Φθιώτης, από την Φθιώτιδα), ενώ ο Φερεκράτης θεωρούσε πως ο Κινησίας είχε γενικώς διαβρωτική επίδραση στην διθυραμβική ποίηση.

Η έκφραση Κινησίου δραν (Κινησίου δράση, πράγματα) χρησιμοποιήθηκε ως έκφραση η οποία αντικατόπτριζε τις ασεβείς και ανάγωγες συμπεριφορές παρομοίου τύπου με αυτές του Κινησία. Του αποδόθηκε επίσης το επίθετο χοροκτόνος καθώς μετά από δικές του ενέργειες κατάφερε να καταργηθεί η θεατρική χορηγία στους κωμικούς ποιητές.

Παραπομπές

Αρχαίοι Έλληνες διθυραμβικοί ποιητές
Τυρναβίτικο καρναβάλι

Το τυρναβίτικο καρναβάλι, γνωστό και ως μπουρανί, διοργανώνεται ετησίως στην πόλη του Τυρνάβου στην Θεσσαλία. Το ιδιαίτερο χαρακτηριστικό του είναι η λατρεία του φαλλού κατά την διάρκεια των εκδηλώσεων ως συμβόλου γονιμότητας και ευημερίας. Αναφέρεται από τις τοπικές αρχές πως οι καταβολές του είναι από την αρχαιότητα, ενώ οι πρώτες γνωστές γραπτές αναφορές για την τέλεση του καρναβαλιού εμφανίζονται το 1898. Κατά την διάρκεια του 20ού αιώνα υπήρξε έντονη κριτική προς την τέλεση της διοργάνωσης η οποία θεωρήθηκε ασεβής, και υπήρξαν και περίοδοι όπου απαγορεύτηκε όπως κατά την περίοδο της χούντας. Επανεμφανίστηκε το 1980 και έκτοτε η φήμη του αυξήθηκε. Η ημέρα με την μεγαλύτερη δραστηριότητα είναι η τελευταία Κυριακή του καρναβαλιού όπου γίνεται και παρέλαση αρμάτων με την συμμετοχή χιλιάδων ανθρώπων.

Κατά την διάρκεια των εορτασμών πίνεται άφθονο τσίπουρο και κατόπιν οι συμμετέχοντες αρχίζουν να χορεύουν και να πειράζουν ο ένας τον άλλο χρησιμοποιώντας επιτηδευμένα χυδαία γλώσσα κατά το έθιμο. Διάφοροι άλλοι συμμετέχοντες έχουν μαζί τους μεγάλους ξύλινους ή πήλινους φαλλούς ως σκήπτρα ή υπερμεγέθεις φαλλούς που κρατούν με τα δύο χέρια. Κατά τις τελευταίες δεκαετίες υπάρχει και ενεργή συμμετοχή γυναικών.

Η εορτή είναι προς τιμή του αρχαιοελληνικού θεού Διονύσου και γίνεται στο ξεκίνημα του ελληνορθόδοξου Πάσχα κατά την περίοδο της νηστείας. Λόγω του έντονα παγανιστικού χαρακτήρα του καρναβαλιού, η εορτή δεν έχει την έγκριση της εκκλησίας της Ελλάδας. Παρόλα αυτά οι τοπικές αρχές συμμετέχουν επίσημα και υποστηρίζουν ενεργά τις εκδηλώσεις ως μέρος της τοπικής παράδοσης, ενώ στις εκδηλώσεις περιλαμβάνονται και δημοτικά σχολεία. Κατά την διάρκεια των εκδηλώσεων τελούνται επίσης συναυλίες, χοροί, πορεία του καρναβαλιού, καθώς και όρκος στον βασιλιά Καρνάβαλο. Την γενική εποπτεία του καρναβαλιού αναλαμβάνει άτομο με τον τίτλο του αρχιμπουρανίτη.

Παραπομπές

Τύρναβος
Απόκριες
Παγανισμός στην Ευρώπη
Πέος
Το σόι σου (4ος κύκλος)

Η Ελληνική τηλεοπτική κωμική σειρά του Alpha Το σόι σου ανανεώθηκε για τέταρτο κύκλο επεισοδίων τον Μάιο του 2017, με τα γυρίσματα να ξεκινούν στις 22 Αυγούστου 2017 Έκανε πρεμιέρα την Πέμπτη 5 Οκτωβρίου 2017 στις 21:00, με νέα επεισόδια να προβάλλονται κάθε Πέμπτη και Παρασκευή την ίδια ώρα. Από τις 22 Ιανουαρίου, 2018, το κανάλι αποφάσισε να προβάλει την σειρά κάθε Δευτέρα και Τρίτη στις 21:00. 

Ο τέταρτος κύκλος της σειράς παρέμεινε στην κορυφή της τηλεθέασης κατά τη διάρκεια της σεζόν στην ώρα μετάδοσής του, σημειώνοντας ποσοστό 22.7% στο γενικό σύνολο και 23.8% στο δυναμικό κοινό, 18-54, αφήνοντας πίσω το δεύτερο σε τηλεθέαση κανάλι, ΣΚΑΪ, με διαφορά 7.1 και 8.7 μονάδες αντίστοιχα.

Ηθοποιοί

Βασικοί ηθοποιοί
Μίρκα Παπακωνσταντίνου (Αλεξάνδρα Τριανταφύλλου)
Παύλος Ορκόπουλος (Μενέλαος Τριανταφύλλου)
Ρένια Λουιζίδου (Χαρούλα Χαμπέα)
Γιώργος Γιαννόπουλος (Βαγγέλης Χαμπέας)
Βάσω Λασκαράκη (Λυδία Χαμπέα)
Μελέτης Ηλίας (Σάββας Τριανταφύλλου)
Αλέξανδρος Μπουρδούμης (Κωνσταντίνος Τριανταφύλλου)
Ιωάννα Ασημακοπούλου (Αντωνία Τσιρίδου)
Σοφία Πανάγου (Όλγα-Μαρίζα Χαμπέα)
Γιάννης Δρακόπουλος (Μιχάλης Μπισμπίκης)
Ευθύμης Ζησάκης (Άρης Τριανταφύλλου)
Βίβιαν Κοντομάρη (Μπέλα Χαμπέα)
Σόλων Τσούνης (Διονύσης Χαμπέας)

Επαναλαμβανόμενοι ηθοποιοί
Βάσια Γκολφινοπούλου (Σάντρα Τριανταφύλλου)
Ηλιάνα Γαλάνη (Χαρά Τριανταφύλλου)
Μαριτίνα Αλαφογιάννη (Ειρήνη Μπισμπίκη)
Κωνσταντίνος Χρυσομαλλίδης (Μένιος Τριανταφύλλου)

Έκτακτες συμμετοχές

Βίκυ Κάβουρα ως Νανά Παναγιωτίδου (επεισόδια 185 & 186)
Νίκος Μήτσας ως Άκης (επεισόδιο 186)
Κώστας Βουτσάς ως θείος Μάριος (επεισόδιο 187)
Φωτεινή Μπαξεβάνη ως Αφρούλα Τσιρίδου (επεισόδιο 188 & 190)
Γωγώ Καρτσάνα ως Αλίνα Μανωλάκη (επεισόδια 191, 223, 243, 245 & 246)
Ησαΐας Ματιάμπα ως Τσινεντού (επεισόδιο 192)
Μαρκέλλα Γιαννάτου ως Βέρα (επεισόδιο 196)
Υρώ Μανέ ως Τούλα (επεισόδιο 205)
Γιώργος Αραχωβίτης ως ταξιτζής (επεισόδιο 206)
Ρένα Μόρφη ως Σούλη Ανατολή (επεισόδιο 212)
Αντώνης Τσιοτσιόπουλος ως Μπάμπης (επεισόδιο 212)

Βαγγέλης Παπαδάκης ως Τζέισον (επεισόδιο 214)
Σάρα Γανωτή ως Ιουλία (επεισόδιο 218)
Λένα Δροσάκη ως Φλωρεντία (επεισόδιο 220)
Αλμπέρτο Φάις ως Αντίνοος (επεισόδιο 221)
Ελένη Καστάνη ως Ανδριάννα Τουφεξή (επεισόδιο 222)
Σπύρος Μεργιανός ως Γιάννης Βλάχος (επεισόδιο 226)
Μένη Κωνσταντινίδου ως Κωνσταντίνα Γαρυφάλλου (επεισόδιο 238)
Δήμητρα Στογιάννη ως Φωτούλα Μπίτσικα (επεισόδιο 240)
Μιχάλης Αβρατόγλου ως Νάσος (επεισόδιο 244)
Αλεξάνδρα Παλαιολόγου ως Ντέπυ Μανωλάκη
Γεράσιμος Γεννατάς ως Φοίβος Μανωλάκης

Επεισόδια

Δείτε επίσης
Το σόι σου
Το σόι σου (1ος κύκλος)
Το σόι σου (2ος κύκλος)
Το σόι σου (3ος κύκλος)
Το σόι σου (5ος κύκλος)

Σημειώσεις

Παραπομπές

Εξωτερικοί σύνδεσμοι
Επίσημη στον Alpha
Τα επεισόδια του τέταρτου κύκλου στο επίσημο κανάλι του Alpha στο YouTube

Το σόι σου
Ολλανδικό πρωτάθλημα ποδοσφαίρου ανδρών 1986-87

Το Ολλανδικό πρωτάθλημα ποδοσφαίρου ανδρών 1986-87 ή αλλιώς η Ερεντιβίζιε 1986-87 ήταν το 31ο πρωτάθλημα Ερεντιβίζιε. Ξεκίνησε στις 16 Αυγούστου 1986 και ολοκληρώθηκε στις 6 Ιουνίου 1987.

Πρωταθλήτρια αναδείχθηκε η Αϊντχόφεν για 9η φορά στην ιστορία της, ενώ υποβιβάστηκαν στην Εέρστε Ντιβίζιε οι Γκο Αχέντ Ιγκλς, Φέινταμ και Εξέλσιορ. Την είσοδο στο Κύπελλο Πρωταθλητριών 1987-88 κέρδισε η Αϊντχόφεν, στο Κύπελλο ΟΥΕΦΑ 1987-1988 οι Φέγενορντ και Ουτρέχτη και στο Κύπελλο Κυπελλούχων 1987-88 ο Άγιαξ (πρωταθλητής του Κύπελλου Κυπελλούχων 1986-87) και η ΑΝΤΟ Ντεν Χάαγκ.

Ομάδες 
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, οι δύο πρώτες της Εέρστε Ντιβίζιε 1985-86 και η νικήτρια των play-offs ανόδου της Εέρστε Ντιβίζιε.

Βαθμολογία 

1 Ο Άγιαξ κατέκτησε το Κύπελλο Κυπελλούχων 1986-87 και προκρίθηκε αυτόματα στην διοργάνωση, επιτρέποντας σε δύο ολλανδικές ομάδες να αγωνιστούν: ο Άγιαξ και ο νικητής του κυπέλλου. Παράλληλα κατέκτησε και το Κύπελλο Ολλανδίας, οπότε προκρίθηκε η φιναλίστ ΑΝΤΟ Ντεν Χάαγκ.

Αποτελέσματα 

Πράσινο: Νίκη γηπεδούχου ομάδας
Μπλε: Ισοπαλία
Κόκκινο: Νίκη φιλοξενούμενης ομάδας

Play-offs Κυπέλλου ΟΥΕΦΑ

Παραπομπές

Έρεντιβιζι
Εγχώρια ποδοσφαιρικά πρωταθλήματα 1986-1987
Αυτοκινητάμαξα σειράς ΑΑ90 ΟΣΕ

Η σειρά ΑΑ.91 του ΟΣΕ είναι σειρά ντηζελοκίνητων υπεραστικών αυτοκινηταμαξών που αποτελούσε στόλο του ΟΣΕ. Κατασκευάστηκαν από την Ganz-Mavag, το 1976. Είχαν ομοιότητες με τις αυτοκινητάμαξες σειράς ΑΑ.6451 και ΑΑ.6461, με την διαφορά ότι οι ΑΑ.91 ήταν σε μορφή κανονικού εύρους ενώ οι υπόλοιπες σε μορφή μετρικού εύρους. Συνήθως, κυκλοφορούσαν συζευγμένες με άλλη μια αυτοκινητάμαξα σε εξάδυμες συνθέσεις. Είχαν 16 καθίσματα 1ης θέσης, και 144 2ης θέσης. Διέθεταν κινητήρα 8PA4-185VG με συνδυασμένη ισχύ των 1790kW και έφταναν ταχύτητες μέχρι 140 χιλιόμετρα την ώρα.  Αρχικά, αποτελούνταν από ένα κινητήριο όχημα, ένα ενδιάμεσο και ένα ιθυντήριο.

Ιστορικό

1970-1990 
Από το 1972 μέχρι και το 1986, ο Οργανισμός Σιδηροδρόμων Ελλάδος προμηθεύεται νέο τροχαίο υλικό. Ενώ συνήθως προμηθεύονταν συρμοί από την Δυτική και Κεντρική Ευρώπη, και προοριζόταν και η πλήρης ένταξη της Ελλάδας στην τότε ΕΟΚ (Σήμερα ΕΕ), ο ΟΣΕ βρίσκει τροχαίο υλικό από χώρες τις Ανατολικής Ευρώπης (Μηχανή Faur σειράς Α.151), την Αμερική (Μηχανές Alco και MLW) και την Ιαπωνία (Μηχανή Mitsubishi σειράς Α.9401). Την ίδια περίοδο ωριμάζουν οι ιδέες για προαστιακά τρένα και Intercity. Το 1976, ο ΟΣΕ παρέλαβε τις 11 νέες ντιζελοκίνητες αυτοκινητάμαξες κανονικού εύρους σειράς ΑΑ.91, από την Ουγγρική Ganz-Mavag στα πλαίσια της ανανέωσης του στόλου του. Τα πρώτα χρόνια της κυκλοφορίας τους λειτούργησαν σε δρομολόγια InterCity στον άξονα Αθήνα-Θεσσαλονίκη-Δράμα-Αλεξανδρούπολη με εξάδυμες συνθέσεις, ενώ αργότερα περιορίστηκαν στα δρομολόγια Αθήνας-Χαλκίδας και Αθήνας-Λειανοκλαδίου, αποτελώντας έτσι τις πρώτες προαστιακές αυτοκινητάμαξες του ΟΣΕ.

Δεκαετία του 1990-σήμερα 
Το 1991, άρχισαν να παρουσιάζουν προβλήματα υπερθέρμανσης, λόγω περιπλοκότητας του συστήματος ψύξης με αποτέλεσμα να λειτουργούν με μειωμένη ισχύ. Έτσι, μεταφέρθηκαν στην Λάρισα. Στην συνέχεια, αφαιρέθηκε το μεσαίο όχημα, και ξεκίνησαν την λειτουργία τους ως δίδυμες, πλέον, στην γραμμή Λάρισας-Βόλου και Λαρίσης-Θεσσαλονίκης. Σε γενικές γραμμές ήταν καλοτάξιδα τραίνα παρόλο που αντιμετώπιζαν προβλήματα πρόσφυσης, καθώς το κινητήριο όχημα είχε κίνηση μόνο στο ένα φορείο.   

Είχαν χαρακτηριστικά συρμών που αργότερα εμφανίστηκαν στις αυτοκινητάμαξες AEG σειράς 520. Ακόμη, διέθεταν πόρτες στην μετώπη, έτσι ώστε να γίνεται μετακίνηση μεταξύ αυτοκινηταμάξων όταν κυκλοφορούσαν σε εξάδυμες συνθέσεις. Παρόμοιες αυτοκινητάμαξες κυκλοφόρησαν και ως μετρικές στην Πελοπόννησο. Η τελευταία τέθηκε σε απόθεση το 2007. Tο κινητήριο ΑΑ.98 και το ιθυντήριο ΑΑ.171, έχοντας χαρακτηριστεί ως μουσειακό τροχαίο υλικό, μεταφέρθηκαν στον Παλαιοφάρσαλο, με προοπτικές επαναλειτουργίας. Το μεσαίο όχημα ΑΑ.186 διαφυλάσσεται στο Αμαξοστάσιο Λάρισας

Πηγές 
https://web.archive.org/web/20180127034912/http://www.ganzdata.hu/cat/gmdts/gmdts6.html

https://web.archive.org/web/20180404041423/http://www.ganzdata.hu/download/ose.pdf

http://www.railfaneurope.net/list/greece/greece_ose_del.html 

http://www.railtv.gr/ganzdmu.html

Παραπομπές